**Princ Edward, vojvoda z Edinburghu** (Edward Antony Richard Louis; \* 10. marec 1964, Buckinghamský palác, Londýn, Spojené kráľovstvo) je kráľovský princ a najmladšie dieťa kráľovnej Alžbety II. a jej manžela Princa Philipa, vojvodu z Edinburgu. Je trinásty v poradí v nástupníctve na britský trón. Po ukončení štúdia a službe v Britských ozbrojených silách začal kariéru v zábavnom priemysle, kde spolupracoval na viacerých muzikáloch a v roku 1993 bol zakladateľom vlastnej produkčnej spoločnosti. Od roku 2002 sa venuje zodpovednostiam u Kráľovskej rodiny. Gróf z Wessexu a jeho manželka Sophie, grófka z Wessexu riadia charitatívnu organizáciu „The Earl and Countess of Wessex Charitable Trust" ktorú zakladali v roku 1999 a Princ Edward je predsedom Medzinárodnej ceny vojvodu z Edinburgu, organizácie, ktorá pomáha mladým ľuďom vo viac ako 130 krajinách.

Mladosť a štúdium
-----------------

Narodil sa v Buckinghamskom paláci ako tretí syn a najmladší potomok svojej matky kráľovnej Alžbety II. a otca princa Philipa. Miestom jeho krstu bola súkromná kaplnka hradu Windsor, kde bol pokrstený 2. mája 1964 windsorským dekanom Robinom Woodsom. Jeho krstnými rodičmi boli princ Richard, vojvoda z Gloucesteru (bratranec kráľovnej Alžbety II.), Katharine, vojvodkyňa z Kentu (zastúpená princeznou Marinou, vojvodkyňou z Kentu, jej nevlastnou matkou); grécka a dánska princezná Sophie (teta princa Edwarda), Louis, princ hesenský a rýnsky a Antony Armstrong-Jones, 1. gróf Snowdon, manžel sestry kráľovnej Alžbety II. princeznej Margaret, grófky Snowdon.

Základnú školu Collingham College, Kensington (vtedy známa pod menom Gibbs School) začal navštevovať keď mal 7 rokov a v septembri 1972 pokračoval na škole Heatherdown School, neďaleko Ascotu v grófstve Berkshire. Po ukončení základnej školy sa princ Edward presťahoval do mesta Gordonstoun v severnom Škótsku kde pokračoval v štúdiu na škole kde predtým absolvoval štúdium aj jeho otec a starší bratia a kde sa v poslednom ročníku stal reprezentantom školy (head boy). Po tomto štúdiu odcestoval v septembri 1982 na Nový Zéland kde rok učil na Wanganui Collegiate School.

Po návrate pokračoval vo svojom vzdelávaní na Univerzite Cambridge, Jesus College kde v roku 1986 získal bakalársky titul (Bachelor of Arts).

#### Po skončení štúdia

Po ukončení štúdia na Univerzite sa Princ Edward stal súčasťou Royal Marines Britských ozbrojených síl kde absolvoval štvormesačnú vojenskú prípravu. Buckinghamský palác o odchode Princa Edwarda z ozbrojených síl povedal že rozhodnutie prišlo po „dlhom zvažovaní" a tiež že odchádzal s veľkou ľutosťou „ale dospel k záveru, že si nepraje, aby služba bola je dlhodobou kariérou". Po odchode z ozbrojených síl začal princ Edward svoju kariéru v zábavnom priemysle.

##### Divadlo a televízia

Pri príležitosti osláv 60. narodenín Kráľovny Alžbety sa Princ Edward postaral o prípravu muzikálu Cricket od tvorcov Andrew Lloyd Webbera a Tima Ricea. Po tejto spolupráci prijal Princ Edward pracovnú ponuku od spoločnosti „Really Useful Theatre Company" ktorú vlastní Lloyd Webber a stal sa asistentom produkcie. Počas práce v tejto spoločnosti pracoval na muzikáloch Fantóm opery, Stairlight Express a Cats.

Prvá televízna produkcia Princa Edwarda začala 15. júna 1987, bol to charitatívny program The Grand Knockout Tournament ktorému sa podarilo vyzbierať 1 milión libier na dobročinnosť. V roku 1993 si Princ Edward zriadil pod menom Edward Windsor vlastnú produkčnú spoločnosť Ardent Productions. Táto spoločnosť produkovala drámy a dokumentárne filmy, pričom najúspešnejšou tvorbou sa stal dokument o prastrýcovi Princa Edwarda, ktorým bol Eduard VIII. Tento dokument sa stal celosvetovo obľúbeným. Tvorba Ardent Productions sa stala populárnou v Spojených štátoch ale v Spojenom kráľovstve nebola tak dobre prijatá. V roku 2002 sa Princ Edward pre nízke zárobky rozhodol ukončiť svoje zamestnanie v Ardent Productions a začal sa sústrediť na svoje zodpovednosti u Kráľovskej rodiny.

Manželstvo a deti
-----------------

Princ Edward prvý krát stretol svoju manželku, ktorou je Sophie, grófka z Wessexu pri spolupráci pre charitatívnu akciu „Prince Edward Summer Challange" a čoskoro potom v roku 1993 sa začal ich vzťah. K zasnúbeniu prišlo v decembri 1998 na Bahamách a zásnuby verejnosti oznámili 6. januára 1999. Svadba sa uskustočnila v kaplnke svätého Juraja na hrade Windsdor 19. júna 1999. Od svadby má pár titul gróf a grófka z Wessexu.

Gróf a grófka z Wessexu majú spolu dve deti, dcéru Louise Alice (\* 8. november 2003) a syna Jamesa Alexandra (\* 17. december 2007).

Aktivity
--------

V januári 1999 si gróf a grófka z Wessexu krátko pred svadbou zriadili vlastnú nadáciu „The Wessex Youth Trust" ktorá sa venuje pomoci, podpore a rozvoju charitatívnych organizácií ktoré vytvárajú príležitosti pre deti a mladých ľudí.

Princ Edward tiež pokračuje v mnohých aktivitách ktoré prevzal po svojom otcovi Princovi Philipovi, stal sa Prezidentom Federácie hier Commonwealthu (Commonwealth Games Federation), ktorých je vice-patrónom od roku 2006. V roku 1990 otváral Hry Federácie Commonwealthu na Novom Zélande a v roku 1998 v Malajzii. Prevzal tiež zodpovednosti Vojvodu v programe udeľovania cien Vojvodu z Edinburghu a zúčastňuje sa ceremónií odovzdávania zlatých cien tohto programu po celom svete.

V septembri 2007 Princ Edward v pozícii predsedu Medzinárodnej rady ceny vojvodu z Edinburgu (DofE) navštívil Izrael, kde sa zúčastnil viacerých podujatí organizovaných v rámci programu Izraelskej ceny mládeže, ktorý spolupracuje s Cenou vojvodu z Edinburghu, aby vyjadril uznanie dospievajúcim a mládeži za absolvovanie série cvičení na sebazdokonaľovanie.

Zlatou medailou Ceny vojvodu z Edinburgu bol v roku 1986 ocenený aj Princ Edward za prípravu a absolvovanie 4 dňového, 60 míľového pochodu z obce Blair Atholl do obce Tomintoul.

Princ Edward prevzal predsedníctvo Medzinárodnej ceny vojvodu z Edinburgu po svojom otcovi v máji 2017, 61 rokov po založení tejto organizácie ktorá sa každý rok rozrastá a ktorá chce zlepšiť životy viac než jedného milióna mladých ľudí po celom svete.

Princ Edward tiež spravuje Asociáciu „International Award Association" ktorej súčasťou je DofE UK a všetkých jej 61 programov po celom svete a v roku 1999 založil skupinu za účelom poskytnutia kapitáloveho fondu na rozšírenie dosahu ceny.

V júni 2011 Princ Edward pricestoval do mesta Baltimore kde sa stretol so študentami a členmi neziskovej organizácie Living Classrooms Foundation ktorá sa stala súčasťou Ceny vojvodu z Edinburgu.

Gróf z Wessexu pri otváraní mládežníckeho centra v meste Yate v roku 2011
V decembri 2011 Gróf a Grófka z Wessexu navštívili Bahrain kde sa stretli s Bahrainskou kráľovskou rodinou a predsedom vlády Khalifom bin Salmanom Al Khalifom.

Vo februári a marci 2012 Kráľovský pár navštívil pri príležitosti Diamantového výročia začiatku vlády kráľovnej Alžbety II. Karibik. Súčasťou ich cesty boli krajiny Svätá Lucia, Barbados, Svätý Vincent a Grenadíny, Grenada, Trinidad a Tobago, Montserrat, Svätý Krištof a Nevis, Anguilla a Antigua a Barbuda. Pri návšteve sa Kráľovský pár zúčastnil aj osláv dňa nezávislosti na ostrove Svätej Lucie, prejavu ľudovej komory na Barbadose a navštívil miesta postihnuté sopečnými erupciami v Montserrate.

V roku 2013 Kráľovský pár navštívil Južnú Afriku kde Cena vojvodu z Edinburgu spolupracuje s miestnou organizáciou The President’s Award for Youth Empowerment Trust.

Princ Edward bol Kráľovnou Alžbetou II. v roku 2013 vymenovaný za vrchného komisára jej veličenstva na valnom zhromaždení Škótskej cirkvi (Church of Scotland), ktorý osobne zastupuje panovníka na výročnom valnom zhromaždení Škótskej cirkvi.

V roku 2015 Princ Edward získal prezidentskú medailu od Prezidenta svetovej federácie bedmintonu Erika Høyera za prínos k projektom spojeným s bedmintonom.

Gróf z Wessexu v máji 2016 navštívil Ghanu kde sa stretol s predstaviteľmi štátu a jeho excelenciou Prezidentom Mahamom, s ktorým spolu odovzdali ceny hlavy štátu ghanskej mládeži ktorá sa v predošlých rokoch zúčastňovala v Programe ocenení hlavy štátu, s ktorým tiež spolupracuje Cena vojvodu z Edinburgu.

V septembri 2016 Princ Edward pricestoval do Čile pri príležitosti diamantového výročia udeľovania Ceny vojvodu z Edinburgu kde sa tiež zapojil do Čilských štátnych osláv Fiestas Patrias ktoré spájala červená, biela a modrá farba, ktoré sa nachádzajú na štátnych vlajkách Spojeného kráľovstva a Čile. Počas návštevy regionálna veľvyslankyňa Spojeného kráľovstva pre Latinskú Ameriku a Karibik Fiona Clouder zdôraznila význam programu Ceny vojvodu z Edinburgu keď v prejave povedala: „Počas návštevy, Princ zdôraznil význam Ceny vojvodu z Edinburgu. Ide o popredné svetové ocenenie pre mládež. Zúčastnili sa milióny mladých ľudí z celého sveta, s akýmkoľvek pôvodom a z akéhokoľvek prostredia, posúvajú svoje osobné hranice, získavajú nové zručnosti, vylepšujú svoje životopisy a vytvárajú si tak možnosť lepšej budúcnosti. Tento rok Cena oslavuje diamantové výročie - 60 rokov. Cena v Čile len začína. Dúfame, že sa bude rozvíjať v mnohých organizáciach."

Princ Edward navštívil aj 14. Britský a Commonwealthský hasičský a záchranný zbor JAS Jackson, ktorý zakladala britská komunita v Santiagu v roku 1958 a ktorej je vojvoda z Edinburghu čestný členom.

Princ Edward navštívil aj Hasičský a záchranný zbor v meste Valpariso. V oboch zboroch sú členmi dobrovoľníci ktorí slúžia komunite a spájajú ich významné Britské asociácie. Princ Edward navštívil aj Čilsko-Britskú kultúrnu univerzitu v meste Santiago ktorej je čestným členom a ktorá v tom čase oslavovala 10 výročie.

Vo februári 2018 boli gróf a grófka z Wessexu v mene kráľovnej Alžbety II. zablahoželať štátnym predstaviteľom Srí Lanky k 70. výročiu nezávislosti tohto štátu. Pri tejto príležitosti sa zúčastnili osláv nezávislosti v meste Kolombo a absolvovali 5 dňovú cestu po tejto krajine ktorá bola do roku 1948 Britskou kráľovskou kolóniou.

Pri príležitosti 21. Hier Commonwealthu navštívil v apríli 2018 Princ Edward Austráliu, kde sa zúčastnil aj viacerých stretnutí s mládežou zapojenou do programu Ceny vojvodu z Edinburgu a tiež s dobrovoľníkmi a podporovateľmi tejto ceny.

Princ Edward pri návšteve programu mládežníckeho centra v Salisbury, Austrália
Nadácia „The Wessex Youth Trust" ktorú si gróf a grófka z Wessexu zriadili v roku 1999 si po dvadsiatich rokoch zmenila názov na pôvodný: „The Earl and Countess of Wessex Charitable Trust". Poslaním nadácie zostalo pomáhať vybraným dobročinným organizáciam a dostať svoju pôsobnosť nad rámec podpory detí a mladých ľudí.

Kráľovná Alžbeta II. pridelila v marci 2019 svojmu synovi a jeho manželke ďalší titul gróf a grófka z Forfaru. Titul grófstva z Forfaru bol vytvorený v roku 1661 a bol ďalším titulom grófa z Ormondu, ktorý vlastnila rodina Douglasovcov. Prvým grófom z Forfaru bol Archibald Douglas (1653-1712), druhým bol jeho syn a menovec Archibald Douglas (1692-1715). Forfar je krajské mesto v jednej z 32 rád miestnej samosprávy Škótska s populáciou viac než 14 000 ľudí. Je tiež hlavným okresným mestom, najbližšie k hradu Glamis, ktoré je sídlom grófov zo Strathmore a Kinghorne. Práve z tejto rodiny pochádza matka kráľovnej Alžbety II. Alžbeta, kráľovná matka.

1. júla 2019 gróf a grófka z Forfaru prvý krát oficiálne navštívili mesto Forfar s novými titulmi gróf a grófka z Forfaru. Stretli sa s miestnymi obyvateľmi, navštívili obchody, pamiatky, centrum pre výcvik vodiacich psov Guide Dogs Scotland, návštevnícke centrum liehovaru Glenfiddich a miesto kde udržiavajú remeslo výroby kiltov, školu Keith Kilt a textilné centrum. Spoločnosť Forfar's Strathmore Woollen Company pripravila a navrhla pre Princa Edwarda dar pri príležitosti osláv nového titulu grófa a grófky z Forfaru, kilt so vzorom tartan. Vzor tartan táto spoločnosť navrhla v roku 2004 a je inšpirovaný farbami Forfarského erbu.

V roku 2020 sa Princ Edward začal starať o charitatívnu organizáciu London Youth ktorá podporuje komunitné mládežnícke kluby.

Vo februári 2022 bol Princ Edward vymenovaný za prezidenta Royal Windsor Horse Show.

Tituly a vyznamenania
---------------------

Kráľovský monogram10. marec 2023 - súčasnosť: Jeho kráľovská výsosť princ Edward, Vojvoda z Edinburghu, gróf z Wessexu a Forfaru

10. marec - 19. jún 1999: Jeho kráľovská výsosť princ Edward

19. jún 1999 - 10. marec 2019: Jeho kráľovská výsosť princ Edward, gróf z Wessexu 

10. marec 2019 - 10. marec 2023: Jeho kráľovská výsosť princ Edward, gróf z Wessexu a Forfaru 

###### Výber z vyznamenaní

 6. február 1977: Strieborná jubilejná medaila kráľovnej Alžbety II.

 9. február 1990: Novozélandská pamätná medaila

 6. február 2002: Zlatá jubilejná medaila Kráľovny Alžbety II

 11. máj 2005: Čestný člen Saskatchewanského rádu za zásluhy

 7. jún 2005: Pamätná medaila k výročiu Saskatchewanu

 23. apríl 2006: Royal Knight of the Most Noble Order of the Garter (KG)

 Rytiersky veľkokríž Kráľovského viktoriánskeho rádu

 6. február 2012: Diamantová jubilejná medaila Kráľovny Alžbety II.

 29. október 2015: Vyznamenanie kanadských síl

 6. február 2022: Platinová jubilejná medaila Kráľovny Alžbety

2. jún 2003 - 10. marec 2011: Knight Commander of the Royal Victorian Order (KCVO)

10. marec 1989 - 2. jún 2003: Veliteľ Kráľovského Viktoriánskeho rádu

Rodokmeň
--------

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | Kristián IX. |
|   |
|   |   |   |   |   |
|
|   | Juraj I. (Grécko) |   |
|   |
|   |   |   |   |   |   |   |   |
|
|   | Lujza Hesensko-Kasselská |
|   |
|   |   |   |   |   |
|
|   | Princ Andrej grécky a dánsky |   |
|   |
|   |   |   |   |   |   |   |   |   |   |   |
|
|   | Konstantin Nikolajevič |
|   |
|   |   |   |   |   |
|
|   | Olga Konstantinovna Romanovová |   |
|   |
|   |   |   |   |   |   |   |   |
|
|   | Alexandra Sasko-Altenburská |
|   |
|   |   |   |   |   |
|
|   | Princ Philip, vojvoda z Edinburghu |   |
|   |
|   |   |   |   |   |   |   |   |   |   |   |   |   |   |
|
|   | Alexander Hesensko-Darmstadtský |
|   |
|   |   |   |   |   |
|
|   | Princ Ľudovít z Battenbergu |   |
|   |
|   |   |   |   |   |   |   |   |
|
|   | Julie von Hauke |
|   |
|   |   |   |   |   |
|
|   | Princezná Alica z Battenbergu |   |
|   |
|   |   |   |   |   |   |   |   |   |   |   |
|
|   | Ľudovít IV. Hesenský |
|   |
|   |   |   |   |   |
|
|   | Viktória Hesenská |   |
|   |
|   |   |   |   |   |   |   |   |
|
|   | Alica Sasko-Koburská |
|   |
|   |   |   |   |   |
|
|   | **Princ Edward, gróf z Essexu** |   |
|   |
|   |   |   |   |   |   |   |   |   |   |   |   |   |   |   |   |   |
|
|   | Eduard VII. |
|   |
|   |   |   |   |   |
|
|   | Juraj V. (Spojené kráľovstvo) |   |
|   |
|   |   |   |   |   |   |   |   |
|
|   | Alexandra Dánska |
|   |
|   |   |   |   |   |
|
|   | Juraj VI. (Spojené kráľovstvo) |   |
|   |
|   |   |   |   |   |   |   |   |   |   |   |
|
|   | František z Tecku |
|   |
|   |   |   |   |   |
|
|   | Mária z Tecku |   |
|   |
|   |   |   |   |   |   |   |   |
|
|   | Princezná Mary Adelaide z Cambridge |
|   |
|   |   |   |   |   |
|
|   | Alžbeta II. (Spojené kráľovstvo) |   |
|   |
|   |   |   |   |   |   |   |   |   |   |   |   |   |   |
|
|   | Claude Bowes-Lyon, 13. gróf z Strathmore a Kinghorne |
|   |
|   |   |   |   |   |
|
|   | Claude Bowes-Lyon, 14. gróf z Strathmore a Kinghorne |   |
|   |
|   |   |   |   |   |   |   |   |
|
|   | Frances Bowes-Lyon, grófka zo Strathmoru a Kinghorne |
|   |
|   |   |   |   |   |
|
|   | Alžbeta, kráľovná matka |   |
|   |
|   |   |   |   |   |   |   |   |   |   |   |
|
|   | Charles Cavendish-Bentinck |
|   |
|   |   |   |   |   |
|
|   | Cecilia Nina Cavendish-Bentinck |   |
|   |
|   |   |   |   |   |   |   |   |
|
|   | Louisa Cavendish-Bentincková |
|   |
|   |   |   |   |   |
|

Referencie
----------

1. 1 2   *The Earl of Wessex* [online]. www.royal.uk, [cit. 2022-06-11]. Dostupné online.
2. ↑   *The Earl and Countess of Wessex carry out engagements in support of The Queen, and on behalf of a diverse range of organisations.* [online]. www.royal.gov.uk, [cit. 2022-06-13]. Dostupné online. Archivované 2008-03-08 z originálu.
3. ↑   *Prince Edward, Earl of Wessex* [online]. www.thefamouspeople.com, [cit. 2022-06-11]. Dostupné online.
4. ↑   *Earl of Wessex* [online]. www.englishmonarchs.co.uk, [cit. 2022-06-13]. Dostupné online.
5. ↑   *Prince Edward Christened in Windsor Castle Rite* [online]. www.nytimes.com, [cit. 2022-06-11]. Dostupné online.
6. 1 2   *Prince Edward, Earl of Wessex* [online]. www.thefamouspeople.com, [cit. 2022-06-13]. Dostupné online.
7. ↑   *Edward leaves the Marines with honourable mention* [online]. www.theguardian.com, [cit. 2022-06-13]. Dostupné online.
8. ↑   *Prince Edward announces his engagement* [online]. [Cit. 2022-06-14]. Dostupné online.
9. ↑   *The Wessex Youth Trust* [online]. The Wessex Youth Trust, [cit. 2022-06-14]. Dostupné online. Archivované 2019-01-22 z originálu.
10. ↑   *Prince Edward to arrive today; 1st royal visit in decade* [online]. www.jpost.com, [cit. 2022-06-14]. Dostupné online.
11. ↑   *The Earl of Wessex on why the Duke of Edinburgh's Award scheme is good for business* [online]. www.walesonline.co.uk, 29.06.2016, [cit. 2022-06-14]. Dostupné online.
12. ↑   *About the DofE* [online]. www.dofe.org, [cit. 2022-06-14]. Dostupné online.
13. ↑   *Prince Edward speaks at Duke of Edinburgh's International Award ceremony* [online]. www.cbc.ca, [cit. 2022-06-14]. Dostupné online.
14. ↑   *The Duke of Edinburgh’s Award Diamond Anniversary royally celebrated in Hackney* [online]. news.hackney.gov.uk, 11.11.2016, [cit. 2022-06-14]. Dostupné online.
15. ↑   *THE DUKE OF EDINBURGH AWARD INTERNATIONAL ASSOCIATION* [online]. www.brightfuturetrust.org, [cit. 2022-06-14]. Dostupné online. Archivované 2020-02-28 z originálu.
16. ↑   *The Earl and Countess of Wessex to Visit Jamaica [March 2014]* [online]. jis.gov.jm, [cit. 2022-06-14]. Dostupné online.
17. ↑   *Prince Edward presents city's youth a royal challenge* [online]. www.baltimoresun.com, 21.06.2011, [cit. 2022-06-14]. Dostupné online. Archivované 2020-02-28 z originálu.
18. ↑   *Royals to begin Caribbean tour bypasses Dominica* [online]. www.thedominican.net, 16.02.2012, [cit. 2022-06-14]. Dostupné online.
19. ↑   *Barbados | Royal Visit To Mark Queen’s Diamond Jubilee* [online]. www.bajansunonline.com, 27.01.2012, [cit. 2022-06-14]. Dostupné online. Archivované 2012-07-19 z originálu.
20. ↑   *World news story*
The Earl and Countess of Wessex in South Africa *[online]. www.gov.uk, 01.10.2013, [cit. 2022-06-14]. Dostupné online.*
21. ↑   *The Earl and Countess of Wessex in South Africa* [online]. www.gov.uk, 01.10.2013, [cit. 2022-06-14]. Dostupné online.
22. ↑   *Press release*
The Lord High Commissioner to the General Assembly of the Church of Scotland 2014 *[online]. www.gov.uk, 19.11.2013, [cit. 2022-06-14]. Dostupné online.*
23. ↑   Scottish Parliament
Lord High Commissioner
THE SCOTTISH GOVERNMENT. *The Edinburgh Gazette*, 2014-01-17, čís. 27354, s. 65. Dostupné online.
24. ↑   *November*
BADMINTONscotland Patron, HRH The Earl of Wessex honoured with BWF President's Medal *[online]. www.badmintonscotland.org.uk, [cit. 2022-06-14]. Dostupné online. Archivované 2018-05-27 z originálu.*
25. ↑   *World news story*
Prince Edward to visit Ghana *[online]. www.gov.uk, 20.05.2016, [cit. 2022-06-14]. Dostupné online.*
26. ↑   *Youth, Community and Service; Visit by HRH Prince Edward to Chile* [online]. www.gov.uk, 22.09.2016, [cit. 2022-06-14]. Dostupné online.
27. ↑   *NUESTRA HISTORIA* [online]. www.14.cl, [cit. 2022-06-14]. Dostupné online.
28. ↑   *World news story*
Youth, Community and Service; Visit by HRH Prince Edward to Chile *[online]. www.gov.uk, 22.09.2016, [cit. 2022-06-14]. Dostupné online.*
29. ↑   *The Earl and Countess of Wessex commemorate Sri Lanka's 70th Anniversary of Independence* [online]. www.royal.uk, 07.02.2018, [cit. 2022-06-14]. Dostupné online.
30. ↑   *Prince Edward in town to promote Duke of Edinburgh’s International Awards* [online]. www.themercury.com.au, 03.04.2018, [cit. 2022-06-14]. Dostupné online.
31. ↑   *Changes to The Wessex Youth Trust* [online]. THE WESSEX YOUTH TRUST, [cit. 2022-06-14]. Dostupné online. Archivované 2019-07-06 z originálu.
32. ↑   *New title for the Earl of Wessex* [online]. www.royal.uk, 10.03.2019, [cit. 2022-06-14]. Dostupné online.
33. ↑   *The Earl and Countess of Forfar visit Forfar* [online]. www.royal.uk, [cit. 2022-06-14]. Dostupné online.
34. ↑   *VIDEO: ‘Honour’ to be named Earl of Forfar says Prince Edward as town welcomes him with bridies, tartan and fiddles* [online]. www.thecourier.co.uk, [cit. 2022-06-14]. Dostupné online.
35. ↑   *His Royal Highness is presented with ‘Earl of Forfar’ tartan, which has been designed for Their Royal Highnesses to celebrate their new titles.* [online]. www.twitter.com, 01.07.2019, [cit. 2022-06-14]. Dostupné online.
36. ↑   *Tartan Details - Earl of Forfar* [online]. www.tartanregister.gov.uk, [cit. 2022-06-14]. Dostupné online.
37. ↑   *HRH Prince Edward, The Earl of Wessex* [online]. www.londonyouth.org, [cit. 2022-06-14]. Dostupné online.
38. ↑   *Prince Edward is following in his father's footsteps with a new role* [online]. www.tatler.com, 24.02.2022, [cit. 2022-06-14]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Princ Edward, vojvoda z Edinburghu**

Zdroj
-----

*Tento článok je čiastočný alebo úplný preklad článku Prince Edward, Earl of Wessex na anglickej Wikipédii.*

Autoritné údaje: * BnF: 123797115
* GND: 119219417
* ISNI: 0000000114748608
* LCCN: n80003836
* NK ČR: jn20000701960
* VIAF: 72682887
* WorldCat: lccn-n80003836